หุ้นภาคเช้า9พ.ค.ปิดบวก17.26 จุด
หุ้นเช้า 9 พ.ค. ทะยานต่อเนื่อง ปิดที่ 1,068.11 จุด เพิ่มขึ้น 17.26 จุด ท่ามกลางมูลค่าซื้อขาย 16,508 ล้านบาท
9 พ.ค. 2554

หุ้นเช้า 9 พ.ค. ทะยานต่อเนื่อง ปิดที่ 1,068.11 จุด เพิ่มขึ้น 17.26 จุด ท่ามกลางมูลค่าซื้อขาย 16,508 ล้านบาท 
ดัชนีตลาดหลักทรัพย์ช่วงเช้าวันที่ 9 พ.ค. ปิดที่ 1,068.11 เพิ่มขึ้น 17.26 จุด หรือ 1.364 % แตะระดับสูงสุด 1,069.42 จุด และระดับต่ำสุด  1,054.67 จุด มูลค่าการซื้อขาย 16,508 ล้านบาท
ทั้งนี้ตลอดภาคเช้าดัชนีปรับขึ้นต่อเนื่องซึ่ง บล.บัวหลวง  เปิดเผยว่า เพราะดัชนีดาวโจนส์ปิดดีดตัวขึ้นเมื่อคืนวันศุกร์ หลังจากกระทรวงแรงงานสหรัฐเปิดเผยตัวเลขจ้างงานนอกภาคการเกษตรประจำเดือนเม.ย.ที่เพิ่มขึ้นมากกว่าที่ตลาดคาดการณ์ไว้ 
อย่างไรก็ตาม ช่วงบวกถูกจำกัด หลังมีรายงานว่ากรีซกำลังพิจารณาที่จะออกจากยูโรโซน ซึ่งส่งผลให้เงินดอลลาร์แข็งค่าขึ้นและราคาน้ำมันปรับตัวลดลง คาดวันนี้ตลาดหุ้นไทยน่าจะรีบาวด์ได้ และถือเป็นจังหวะในการลดพอร์ต
บล.เกียรตินาคิน มองว่า โดัชนีหุ้นยังแกว่งตัวผันผวนมาก จากการแกว่งตัวของตลาดสินค้าโภคภัณฑ์ ที่ก่อนหน้านี้ปรับขึ้นมาก คาดว่านักลงทุนยังเฝ้ารอดูตลาดต่างประเทศใน 1-2 วัน คาดว่าหุ้นไทยจะผันผวนต่อในวันนี้
สำหรับทางเทคนิค ถ้าตลาดยังเคลื่อนไหวต่ำกว่า 1,075 จุด อยู่ใน 1-2 วันนี้ ยังน่าขายหุ้น โดยเฉพาะหุ้นกลุ่มหลัๆ แต่หากกรณีดัชนีหุ้นอยู่เหนือแนว 1,075 จุด ได้ถึงเป็นจังหวะน่ากลับไปซื้อเก็งกำไร โดยสัดส่วนการลงทุนในช่วงนี้ให้เป็น ถือหุ้น 25% ถือเงินสด 75%
หลักทรัพย์ที่มีมูลค่าการซื้อขายสูงสุด 5อันดับ ได้แก่
JAS          มูลค่าการซื้อขาย 2,368 ล้านบาท ปิดที่ 2.86 บาท เพิ่มขึ้น 0.10 บาท (+3.62%)
PTT          มูลค่าการซื้อขาย 1,038 ล้านบาท ปิดที่  356.00 บาท เพิ่มขึ้น 9.00 บาท (+2.59%) 
PTTEP      มูลค่าการซื้อขาย  909 ล้านบาท ปิดที่ 173.00 บาท เพิ่มขึ้น 2.50 บาท (+1.47%) 
PTTCH     มูลค่าการซื้อขาย  742 ล้านบาท ปิดที่ 154.00 บาท เพิ่มขึ้น  5.00 บาท (+3.36%) 
BBL         มูลค่าการซื้อขาย  721 ล้านบาท ปิดที่ 164.50 บาท เพิ่มขึ้น  2.50 บาท (+1.54%)